open-index/open-wikipedia-markdown huggingface dataset:
อุทยานแห่งชาติถ้ำสะเกิน

**อุทยานแห่งชาติถ้ำสะเกิน** ครอบคลุมพื้นที่เทือกเขาสูงตอนปลายแห่งทิวเขาหลวงพระบาง ประกอบด้วยผืนป่าสมบูรณ์ ถ้ำขนาดใหญ่ น้ำตก และจุดชมทะเลหมอกในท้องที่อำเภอสองแคว จังหวัดน่าน และอำเภอเชียงคำ, อำเภอปง จังหวัดพะเยา 

## ลักษณะภูมิประเทศ
thumb|ภูลังกา
เป็นเทือกเขาสูงสลับซับซ้อนวางตัวในแนว เหนือใต้ คล้ายรูปตัว T ตัวเขียนใหญ่ในภาษาอังกฤษ มีระดับความสูงเฉลี่ยประมาณ 300 - 1,752 เมตร จากระดับน้ำทะเล โดยมียอดดอยจี๋ ความสูงจากระดับน้ำทะเล 1,752 เมตร เป็นจุดสูงสุด

## ลักษณะภูมิอากาศ
แบ่งออกเป็น 3 ฤดู คือ 
*ฤดูร้อน ตั้งแต่เดือนมีนาคม - เมษายน 
*ฤดูฝน ตั้งแต่เดือนพฤษภาคม - ตุลาคม 
*ฤดูหนาว ตั้งแต่เดือนพฤศจิกายน - กุมภาพันธ์ อุณหภูมิเฉลี่ยต่ำสุดประมาณ 8 องศาเซลเซียส และอุณหภูมิเฉลี่ยสูงสุดประมาณ 41 องศาเซลเซียส

## พืชพรรณและสัตว์ป่า
สภาพป่าประกอบด้วย ป่าดิบเขา พันธุ์ไม้ที่สำคัญได้แก่ ไม้ก่อชนิดต่าง ๆ พญาไม้ นางพญาเสือโคร่ง มะขามป้อมดง สนสามพันปี อบเชย กฤษณา ไม้พื้นล่าง ได้แก่ มอสส์ เฟิร์นชนิดต่าง ๆ ป่าดิบชื้น พันธุ์ไม้ที่สำคัญ ได้แก่ ยาง กระบาก สมพง ลำพูป่า กระทุ่ม พืชพื้นล่างได้แก่ กูดต้น กูดพร้าว เอื้องกุหลาบพวง เป็นต้น ป่าดิบแล้ง พันธุ์ไม้ที่สำคัญ ได้แก่ ยางแดง ยางขาว ตะเคียน ตะแบก มะม่วงป่า พืชพื้นล่างได้แก่ ไผ่ หวาย เฟิร์น ปาล์ม ต๋าว เป็นต้น ป่าเบญจพรรณ พันธุ์ไม้ที่สำคัญได้แก่ มะค่าโมง สมอพิเภก ตะคร้อ เสี้ยว ดอกขาว พืชพื้นล่างได้แก่ หญ้าแฝก หญ้าคมบาง และพืชในวงศ์ ขิง ข่า เป็นต้น

จากการสำรวจพบว่าสัตว์ป่าส่วนใหญ่เป็นสัตว์ที่เลี้ยงลูกด้วยนมซึ่งมีตั้งแต่ขนาดกลางจนถึงขนาดเล็ก สัตว์เลื้อยคลาน สัตว์ปีก ได้แก่ เสือ เลียงผา เก้ง หมูป่า กระรอก กระแต หมาใน เหยี่ยว นกขุนทอง และนกเขา เป็นต้น

## การเดินทาง
จากอำเภอเมืองน่านใช้ทางหลวงแผ่นดินหมายเลข 1080 ถึงอำเภอท่าวังผา ระยะทางประมาณ 42 กิโลเมตร แล้วแยกซ้ายมือตามทางหลวงแผ่นดินหมายเลข 1148 (ท่าวังผา-สองแคว) ระยะทางประมาณ 33 กิโลเมตร ถึงอำเภอสองแคว แล้วแยกซ้ายมือตามทางหลวงแผ่นดินหมายเลข 1148 (สองแคว-เชียงคำ) อีกประมาณ 38 กิโลเมตร ถึงหมู่บ้านสะเกิน ตำบลยอด อำเภอสองแคว แล้วให้ไปทางขวามือผ่านหมู่บ้านไปอีกประมาณ 6 กิโลเมตร ถึงที่ทำการอุทยานฯ

## สถานที่ติดต่อ
ที่ทำการอุทยานแห่งชาติถ้ำสะเกิน ตำบลยอด อำเภอสองแคว จังหวัดน่าน 55160 โทรศัพท์: 0-9045-9831

## แหล่งท่องเที่ยว
* ดอยจี๋
*ภูลังกา
*ภูอานม้า
* ถ้ำหลวงสะเกิน 
* น้ำตกห้วยหาด
* น้ำตกผาธาร
* น้ำตกผาลาด
* น้ำตกน้ำคะ
* น้ำตกสีธน
* ถ้ำทอง
* ถ้ำปลากั้ง
* สุสานฟอสซิลเพรียงหินล้านปี
* น้ำตกหงษ์เวียงจันทร์

## อ้างอิง

ถ้ำสะเกิน
ถ้ำสะเกิน
หมวดหมู่:อำเภอสองแคว
หมวดหมู่:อำเภอเชียงคำ
หมวดหมู่:อำเภอปง
หมวดหมู่:เขตแดนไทย–ลาว
อุทยานแห่งชาตินันทบุรี

**อุทยานแห่งชาตินันทบุรี** มีพื้นที่ครอบคลุมท้องที่อำเภอท่าวังผา อำเภอเมืองน่าน และอำเภอบ้านหลวง จังหวัดน่าน เป็นพื้นที่ที่มีความหลากหลายทางชีวภาพ แหล่งต้นน้ำลำธาร พื้นที่แห่งนี้เคยเป็นจุดยุทธศาสตร์ที่สำคัญแห่งหนึ่งในอดีต ภายใต้อิทธิพลของพรรคคอมมิวนิสต์แห่งประเทศไทย

## ลักษณะภูมิประเทศ
เป็นเทือกเขาสูงสลับซับซ้อนวางตัวในแนวเหนือใต้ อยู่ทางทิศตะวันตกของจังหวัดน่าน ระดับความสูงของพื้นที่ประมาณ 300-1,674 เมตร จากระดับน้ำทะเล โดยมี “ยอดดอยวาว” ความสูง 1,674 เมตร จากระดับน้ำทะเล เป็นจุดสูงสุด  นอกจากนี้ยังเป็นแหล่งต้นน้ำของลำห้วยหลายสาย ได้แก่ ลำน้ำสมุน ลำน้ำสะเนียน ลำน้ำวาว ลำน้ำยาว ลำน้ำพี้ ลำน้ำตึม ลำน้ำสีพัน ลำน้ำไสล ลำน้ำระพี และลำน้ำคาง เป็นต้น

## ลักษณะภูมิอากาศ
แบ่งออกเป็น 3 ฤดู คือ ฤดูร้อน ตั้งแต่เดือนมีนาคม-พฤษภาคม ฤดูฝน ตั้งแต่เดือนมิถุนายน-ตุลาคม และฤดูหนาว ตั้งแต่เดือนพฤศจิกายน-กุมภาพันธ์ อุณหภูมิเฉลี่ยต่ำสุดประมาณ 8 องศาเซสเซียส และอุณหภูมิสูงสุดประมาณ 41 องศาเซสเซียส

## การเดินทาง
จากตัวอำเภอเมืองน่าน ใช้ทางหลวงหมายเลข 1080 ไปยังอำเภอท่าวังผาแล้วเลี้ยวซ้ายไปตามทางหลวงหมายเลข 1148 (ท่าวังผา-สองแคว) ประมาณ 1.5 กิโลเมตร แล้วแยกซ้ายไปตามทางหลวงหมายเลข 1082 (นาหนุน-สบขุ่น) ถึงหลักกิโลเมตรที่ 27 แยกขวามือเข้าไปอีกประมาณ 500 เมตร ถึงที่ทำการอุทยานฯ

## สถานที่ติดต่อ
ที่ทำการอุทยานแห่งชาตินันทบุรี ตำบลผาทอง อำเภอท่าวังผา จังหวัดน่าน 55140

โทรศัพท์: 08-9999-2420, 08-0131-1395

## แหล่งท่องเที่ยว
* ดอยวาว
* ดอยผาจิ
* บ่อน้ำร้อนโป่งกิ
* น้ำตกนันทบุรี
* น้ำตกตาดฟ้าร้อง
* น้ำตกสองแคว
* น้ำตกห้วยพริก
* น้ำตกสันติสุข
* น้ำตกดอยหมอก

## อ้างอิง

นันทบุรี
หมวดหมู่:อำเภอท่าวังผา
หมวดหมู่:อำเภอเมืองน่าน
หมวดหมู่:อำเภอบ้านหลวง
วิทยาลัยชุมชนพังงา

**วิทยาลัยชุมชนพังงา** เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงการอุดมศึกษาวิทยาศาสตร์ วิจัย และนวัตกรรม จัดตั้งขึ้นตามนโยบายของรัฐบาลในการจัดให้มีวิทยาลัยชุมชนขึ้นโดยเฉพาะยังจังหวัดที่ยังไม่มีสถาบันอุดมศึกษา เพื่อให้ประชาชนได้รับโอกาสที่เท่าเทียมกันในการเรียนรู้ตลอดชีวิต โดยยึดหลัก "การศึกษาสร้างชาติ สร้างคน และสร้างงาน"

## ประวัติ
วิทยาลัยชุมชนพังงา จัดตั้งขึ้นเมื่อวันที่ 8 ตุลาคม พ.ศ. 2547 โดยเริ่มดำเนินการครั้งแรกในวันที่ 1 มีนาคม พ.ศ. 2549 และเปิดรับนักศึกษาในปีการศึกษา 2549 เป็นปีแรก ซึ่งในระยะแรกได้ใช้สถานที่ของโรงเรียนทับปุดวิทยา ตำบลบ่อแสน อำเภอทับปุด จังหวัดพังงา 

เมื่อวันที่ 19 มกราคม พ.ศ. 2550 ได้ย้ายสำนักงานจากเดิมมายังที่ดินที่ได้รับมอบจากโรงเรียนทับปุดวิทยา ตำบลบ่อแสน อำเภอทับปุด จังหวัดพังงา บนเนื้อที่ 20 ไร่

## หลักสูตรที่เปิดสอน
วิทยาลัยชุมชนพังงา เปิดทำการเรียนการสอน 2 ระดับ คือ ระดับอนุปริญญา และหลักสูตรระยะสั้น

## อ้างอิง

ชุมชนพังงา
พังงา
หมวดหมู่:สิ่งก่อสร้างในอำเภอทับปุด
วิทยาลัยชุมชนพังงา  เปิดการเรียนการสอนระดับอนุปริญญา  5 สาขาวิชา  
1.สาขาวิชาการปกครองท้องถิ่น  
2.สาขาวิชาการศึกษาปฐมวัย 
3.สาขาวิชาคอมพิวเตอร์ธุรกิจ
4.สาขาวิชาการเทคโนโลยีสารสนเทศและการสื่อสาร  
5.สาขาวิชาการจัดการทั่วไป

มีสถานที่จัดการศึกษา ดังนี้
1.หน่วยจัดการศึกษาวิทยาลัยชุมชนพังงา               อ.ทับปุด
2.สถานที่จัดการศึกษาคุระบุรี                              อ.คุระบุรี
3.สถานที่จัดการศึกษาโรงเรียนตะกั่วป่า"เสนานุกูล"  อ.ตะกั่วป่า
4.สถานที่จัดการศึกษาเทศบาลตำบลท้ายเหมือง      อ.ท้ายเหมือง
5.สถานที่จัดการศึกษาโรงเรียนเกาะยาววิทยา         อ.เกาะยาว
6.สถานที่จัดการศึกษาโรงเรียนเกาะยาววิทยา         อ.เกาะยาว
ไทย ซูเปอร์คัพ 2552

**ไทย ซูเปอร์คัพ 2552** เป็นรายการแข่งขันฟุตบอลในประเทศไทย โดยการนำเอาสโมสรฟุตบอลอาชีพที่มีผลงานจบฤดูกาลในไทยพรีเมียร์ลีก อันดับที่ 1 - 4 ในฤดูกาลนั้น มาเตะแข่งขันแบบพบกันหมด ชิงเงินรางวัลรวม 1.5 ล้านบาท 

ในปี พ.ศ. 2552 จัดแข่งขันระหว่างวันที่ 22 - 27 ธันวาคม พ.ศ. 2552 โดยใช้สนามศุภชลาศัยเป็นสนามแข่งขันหลัก

## ทีมที่เข้าร่วมการแข่งขันในปี 2552
* เมืองทองฯ ยูไนเต็ด : ชนะเลิศไทยพรีเมียร์ลีก 2552 
* ชลบุรี : รองชนะเลิศไทยพรีเมียร์ลีก 2552 
* บางกอกกล๊าส : อันดับที่สามไทยพรีเมียร์ลีก 2552 
* บีอีซี เทโรศาสน : อันดับที่สี่ไทยพรีเมียร์ลีก 2552 

## เงินรางวัล
* ชนะเลิศ     : 600,000 บาท
* รองชนะเลิศ    : 400,000 บาท
* อันดับที่สาม  : 300,000 บาท
* อันดับที่สี่ : 200,000 บาท

## ตารางคะแนน

## ผลการแข่งขัน

----

----

----

----

----

## รางวัลประจำการแข่งขัน
ผู้รักษาประตูยอดเยี่ยม
* กฤษณะ กลั่นกลิ่น - บางกอกกล๊าส

กองหลังยอดเยี่ยม
* ชลทิตย์ จันทคาม - ชลบุรี

กองกลางยอดเยี่ยม
* ฮิโรโนริ ซารูตะ - บางกอกกล๊าส

กองหน้ายอดเยี่ยม
* วุฒิชัย ทาทอง - บีอีซี เทโรศาสน

หมวดหมู่:การแข่งขันฟุตบอลในประเทศไทย
การเจียระไนเพชร

**การเจียระไนเพชร** ถูกริเริ่มโดยชาวเยอรมัน ในปี ค.ศ. 1375 ในแง่ของคำ เจียระไนนี้ให้ความหมายได้สองแบบคือ ทางหนึ่งหมายถึงรูปร่างของอัญมณีที่ถูกเจียระไนขึ้น เช่น รูปทรงกลม รูปทรงไข่ เป็นต้น ส่วนอีกทางหนึ่งหมายถึงรูปร่างของการเจียระไนเหลี่ยมมุม ซึ่งราคาก็จะแปรตามคุณภาพของการเจียระไนนี้เอง ร้านเจียระไนเพชรเจ้าใหญ่เจ้าแรกตั้งขึ้นใน คริสต์ศตวรรษที่ 14 มีชื่อว่า Point Cut พวกเขานี่เองที่เป็นคนคิดค้นการเจียระไน ตามรูปผลึกของเพชร ซึ่งทำให้สูญเสียเนื้อเพชรน้อยที่สุด (เรียกว่าการเจียระไนแบบ บริเลี่ยน)

## การเจียระไน
การเจียระไน เพชร หรือ พลอยมี 4 รูปแบบหลัก ดังนี้คือ

# Brilliant -Cuts
# Step-Cuts
# Mixed-Cuts
# Fancy-Cuts

## ขั้นตอนการเจียระไน
	โดยทั่วไปแล้ว การเจียระไนเพชรแบบ บริเลี่ยน (Brilliant Cut) ถือเป็นที่นิยม และเป็นรูปแบบสากลในตลาดการค้าขาย อัญมณี   ส่วนหนึ่งเนื่องจากเป็นการเจียระไนที่สูญเสียเนื้อเพชรน้อยที่สุด และทำให้เพชรมีไฟสวยที่สุด

แบ่งออกเป็น 4 ขั้นตอนหลัก คือ
* เตรียมเพชรดิบ รูปทรง Octahedron (เป็นรูปทรงที่พบปกติอยู่แล้ว) ที่คัดแยกขนาด ,น้ำหนัก (กะรัต) ,สี และ คุณภาพเรียบร้อยแล้ว thumb|ผลึกทรงOctahedral
* ตัดเพชรออกเป็น 2 ส่วน แม้ว่าเพชรจะเป็นวัตถุที่แข็งที่สุด (แข็ง 10 ตามโมห์สเกล) แต่เราก็สามารถใช้ เพชรตัดเพชร ในทิศทางที่โครงสร้างภายในของเพชรอ่อนที่สุดได้ เราจะตัดให้ได้เพชรออกมาสองชิ้น ที่มีขนาดต่างกัน เครื่องมือ และ อุปกรณ์ในการตัดเพชร คือ ใบเลื่อย (อย่างบาง), ผงเพชร และ น้ำมันอินสีด การทำงานคือ ใส่ผงเพชรไปที่ใบเลื่อยแล้วตามด้วย น้ำมันอินสีดอีกชั้น เมื่อ ใบเลื่อยทำงาน หมุนตัดเข้าไปในเนื้อเพชร ผงเพชรจากการที่เพชรถูกตัดจะไปติดอยู่กับน้ำมันอินสีด ทำให้ปริมาณผงเพชรเดิมมีมากขึ้นเรื่อยๆ เป็นเช่นนี้ไปจนกระทั่ง เพชรถูกแยกออกเป็น 2 ส่วน
* เกลา หรือ ขึ้นทรงให้ได้เพชร (ดังภาพ) โดยใช้เครื่องกลึง หรือ ขึ้นรูปร่างคร่าวๆตามการออกแบบที่วางไว้ การเกลาคือการตัดส่วนที่แหลมออกไป ให้ได้เพชรที่มีความกลมมนตามแบบที่สุด
* การเจียระไน หรือ การขึ้นเหลี่ยม เป็นขั้นตอนที่ต้องอาศัยความชำนาญและ ความละเอียดที่สุด การขึ้นเหลี่ยมมุมให้กับเพชรนั้น อาศัยอุปกรณ์เครื่องมือเช่นเดียวกับ การตัดเพชร แต่จะมีอุปกรณ์เสริมซึ่งเรียกว่า ตุ๊กตา เป็นเครื่องที่ช่วยให้สามารถเจียระไนได้เหลี่ยมมุมที่มี สมมาตรแม่นยำ

การเจียระไน แบบ บริเลี่ยน ขั้นแรก เริ่มเจียระไนที่ด้านบนสุด ให้เรียบและสม่ำเสมอกันก่อน (เรียกว่า Table) หลังจากนั้นจึงค่อยเริ่มเจียระไน ส่วนก้นเพชร (เรียก Pavilion) แล้วจึงค่อยเจียระไนส่วนบนอีกที (เรียกว่า Crown) ซึ่งการเจียระไนส่วนบนนี้จะส่งผลให้ เหลี่ยมมุมของด้านก้นเพิ่มขึ้นด้วย จุดสุดท้ายที่เกิดขึ้นในการเจียระไนเพชรคือ หน้าตัด เล็กๆใกล้ๆยอดแหลมตรงก้นเพชร (เรียกว่า Culet)

การเจียระไนเพชร แบบ บริเลี่ยน ที่สมบูรณ์แบบนั้นจะต้องนับหน้าตัดได้ 54 หน้า โดยนับรวมทั้ง Culet และ Table ด้วย และ ได้เหลี่ยมมุมตามแบบมาตรฐานสากล ซึ่งจะทำให้เพชรมีไฟสวยที่สุด ขั้นตอนนี้จึงเป็นขั้นตอนที่ละเอียดอ่อน และ ผู้ปฏิบัติงานจะต้องมีความช่ำชอง มีประสบการณ์หลายปีจึงจะมีคุณสมบัติในการทำงานนี้ เนื่องจาก ความผิดพลาดจากการเจียระไน ในเพชรหนึ่งก้อน อาจก่อให้เกิดความเสียหายมูลค่าหลายล้าน
* ขัดเงา

## เครื่องมือ

* ใบเลื่อย (Lathe)
* น้ำมันลินสีด (Linseed Oil)
* ผงเพชร (Diamond Dust)

## แหล่งข้อมูลอื่น

* http://www.valuablestones.com 

หมวดหมู่:เพชร
วอลเทอร์ ครองไคท์

**วอลเทอร์ เลแลนด์ ครองไคท์ จูเนียร์** (;4 พฤศจิกายน พ.ศ. 2459-17 กรกฎาคม พ.ศ. 2552) ผู้ประกาศข่าวและพิธีกรรายการโทรทัศน์ชาวอเมริกัน เป็นผู้ประกาศข่าวในช่วงข่าวภาคค่ำทางสถานีโทรทัศน์ซีบีเอสติดต่อกันเป็นเวลา 19 ปีติดต่อกันตั้งแต่ปี 1962–81 โดยได้รับการยกย่องเป็น "บุคคลที่น่าเชื่อถือที่สุดในอเมริกา"  จากผลการทำโพล ครองไคท์ได้รับการชื่นชมว่าเป็นผู้ที่รายงานข่าวด้วยความเป็นกลาง ไม่เอนเอียงไปทางฝ่ายหนึ่งฝ่ายใด จนได้รับการเปรียบเทียบว่าเปรียบเสมือน "สมอเรือ" และเป็นที่มาของคำศัพท์ที่ใช้เรียกผู้ประกาศข่าวว่า "News anchor"  และในสวีเดนกับเนเธอร์แลนด์มีศัพท์เรียกผู้ประกาศข่าวว่า "ครองไคเทอร์" (Kronkiters, Cronkiters) 

## ชีวิตในวัยเด็กและการศึกษา
ครองไคท์ เกิดเมื่อวันที่ 4 พฤศจิกายน พ.ศ. 2459 ในเมืองเซนต์โจเซฟ รัฐมิสซูรี บุตรชายของเฮเลน ลีนา (สกุลเดิม : ฟริตเช่) และ ดร. วอลเตอร์ ลีแลนด์ ครอนไคต์ ซีเนียร์ เป็นทันตแพทย์

ครองไคท์ อาศัยอยู่ในแคนซัสซิตี้ รัฐมิสซูรี จนกระทั่งเขาอายุ 10 ขวบ เมื่อครอบครัวของเขาย้ายไปฮูสตัน รัฐเท็กซัส เขาเข้าเรียนที่โรงเรียนประถมศึกษาที่ Woodrow Wilson Elementary School (ปัจจุบันคือ Baker Montessori School) โรงเรียนมัธยมต้นที่ Lanier Junior High School (ปัจจุบันคือ Lanier Middle School) ในฮูสตัน และมัธยมปลายที่ San Jacinto High School ซึ่งเขาแก้ไขหนังสือพิมพ์โรงเรียนมัธยม เขาเป็นสมาชิกของลูกเสือ เขาเข้าเรียนที่มหาวิทยาลัยเท็กซัส ออสติน (UT) โดยเข้าสู่ภาคเรียนฤดูใบไม้ร่วงปี พ.ศ. 2476 ซึ่งเขาทำงานใน Daily Texan และได้เป็นสมาชิกของบท Nu ของ Chi Phi Fraternity นอกจากนี้เขายังเป็นสมาชิกของ DeMolay บทที่ฮุสตันซึ่งเป็นองค์กรภราดรภาพ Masonic สำหรับเด็กผู้ชาย

ในขณะที่เข้าเรียนที่ UT. ครองไคท์ ได้ลิ้มรสการแสดงครั้งแรก โดยปรากฏตัวในละครร่วมกับเพื่อนนักเรียน Eli Wallach เขาลาออกในปี พ.ศ. 2478 โดยไม่กลับมาอีกในช่วงฤดูใบไม้ร่วงเพื่อมุ่งความสนใจไปที่การสื่อสารมวลชน
## อ้างอิง

หมวดหมู่:ผู้ประกาศข่าวชาวอเมริกัน
หมวดหมู่:นักข่าวชาวอเมริกัน
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:บุคคลจากรัฐมิสซูรี
ไกลซีน

**ไกลซีน** (ย่อว่า**Gly** หรือ **G** ) เป็นกรดอะมิโนที่มีขนาดเล็กที่สุดในบรรดากรดอะมิโน 20 ชนิดที่ประกอบเป็นโปรตีนที่พบในร่างกายมนุษย์ ร่ายกายมนุษย์สามารถสังเคราะห์ไกลซีนได้เอง แต่ก็สามารถได้รับจากการรับประทานอาหารได้เช่นกัน มีสูตรโครงสร้างเป็น NH2CH2COOH มีอะตอมของไฮโดรเจนเป็นโซ่ข้าง ลำดับนิวคลีโอไทด์ที่สามารถแปลรหัสเป็นไกลซีนได้คือ  GGU, GGC, GGA, GGG 

ไกลซีนเป็นสารไม่มีสี รสหวาน เป็นผลึกแข็ง ไม่มีสูตรโครงสร้างแบบไครอล อยู่ได้ทั้งในสภาวะที่ชอบน้ำและไม่ชอบน้ำ เพราะในโมเลกุลมีไฮโดรเจนเป็นโซข้าง 2 ตัว 

ไกลซีนเป็นสารตั้งต้นในกระบวนการเมทาบอลิซึมที่สำคัญหลากหลายกระบวนการ เช่น กลูตาไธโอน พอร์ไฟริน พิวรีน ฮีม และครีเอทีน และทำหน้าที่เป็นสารสื่อประสาทในระบบประสาทส่วนกลางและช่วยควบคุมการทำงานของร่างกายเช่นการเคลื่อนไหวและการรับรู้ทางประสาทสัมผัส

ไกลซีนยังทำหน้าที่เป็นสารต้านนอนุมูลอิสระ สารต้านการอักเสบ สารที่ป้องกันการเกิดผลึกน้ำแข็ง และสารปรับปรุงภูมิคุ้มกัน ในเนื้อเยื่อส่วนปลายและเนื้อเยื่อประสาท

## อ้างอิง

หมวดหมู่:กรดอะมิโนโปรตีโนเจนิก
หมวดหมู่:กรดอะมิโนกลูโคเจนิก
หมวดหมู่:สารสื่อประสาท
เจ้าฟ้ากองไท

**เจ้าฟ้ากองไท**  บ้างเรียกว่า เจ้ากองไต หรือ เจ้าก๋องไต ราชบุตรในเจ้าฟ้ารัตนะก้อนแก้วอินแถลง เจ้าฟ้าเชียงตุงองค์ที่ 8 ประสูติแต่เจ้านางจามฟอง  ต่อมาพระองค์ได้เป็นเจ้าฟ้าเชียงตุงองค์ที่ 9 ต่อจากเจ้าพ่อ โดยเจ้าฟ้ากองไทครองราชย์เป็นเจ้าฟ้าเชียงตุงไม่ถึงหนึ่งปีก็ถูกลอบปลงพระชนม์

## พระประวัติ
**เจ้าฟ้ากองไท** ราชบุตรในเจ้าฟ้าก้อนแก้วอินแถลง เจ้าฟ้าเชียงตุงองค์ที่ 8 ประสูติแต่เจ้านางจามฟอง พระองค์และเจ้าพรหมลือได้ไปศึกษาต่อในประเทศอังกฤษ โดยเจ้ากองไทได้เรียนทางภาควิชาเศรษฐศาสตร์ ส่วนเจ้าพรหมลือเรียนทางด้านช่างไฟฟ้า แต่เรียนไม่สำเร็จการศึกษาทั้งคู่ เนื่องจากทั้งคู่เรียน ๆ เล่น เจ้าฟ้าก้อนแก้วอินแถลง ผู้เป็นเจ้าพ่อ จึงได้เรียกทั้งสองคนกลับมายังเชียงตุง เมื่อกลับมาถึงพม่า เจ้ากองไทไม่ยอมกลับเชียงตุง และได้สมัครเข้าเป็นทหารอังกฤษ จนได้รับยศเป็นนายร้อยโท การไม่กลับเชียงตุงเจ้ากองไทได้เขียนหนังสือถึงเจ้าพ่อแจ้งว่าตนไม่มีหวังจะได้ดิบได้ดีอะไรทางเชียงตุง (คือไม่มีหวังจะได้เป็นเจ้าฟ้า) ก็จะไปหาความดีเอาทางอื่น การที่เจ้ากองไทคิดเช่นนั้น เพราะเห็นว่าเจ้าแม่เป็นคนสามัญ ไม่ใช่เชื้อเจ้า และไม่ใช่มหาเทวี และเข้าใจว่าตำแหน่งเจ้าแกมเมือง (ตำแหน่งรัชทายาท) จะได้แก่เจ้าพรหมลือ เพราะมารดาเป็นเชื้อเจ้าและเป็นมหาเทวี เมื่อเจ้าพ่อได้ทราบความจากหนังสือนั้นแล้ว ก็โทรเลขไปเรียกตัวเจ้ากองไทให้กลับมา และได้แต่งตั้งให้เป็นเจ้าแกมเมือง

## ตำแหน่งเจ้าฟ้าเชียงตุงและการลอบปลงพระชนม์
หลังจากแต่งตั้งเจ้าแกมเมืองมาถึง 13 ปี เจ้าฟ้าเฒ่าจึงวายชนม์ลงเมื่อ พ.ศ. 2479 และเจ้ากองไทก็ได้ขึ้นเป็นเจ้าแทนในปี พ.ศ. 2480 และจะมีงานพิธีครองเมืองในเดือนมกราคม ต่อมา แต่พอถึงเดือนตุลาคม วันที่ 22 ตรงกับวันแรม 3 ค่ำ เดือน 12 มีงานพิธีออกพรรษา เจ้าฟ้าก็ถูกฆาตกรรม งานนี้สามารถจับตัวฆาตกรได้ คือเจ้าสีหะ และในเบื้องต้นได้ซัดทอดคนสนิทเจ้าพรหมลือจนมีเสียงร่ำลือว่าเจ้าพรหมลือมีส่วนในการจ้างวานผู้อื่นลอบปลงพระชนม์เจ้าฟ้ากองไท เพราะต้องการแก้แค้นที่ถูกปล้นราชสมบัติไป ท่านจึงจ้างทนายความพม่ามาเพื่อแก้ต่างในคดีนี้จนเสียเงินว่าจ้างเป็นจำนวนมาก แต่ก็พ้นข้อกล่าวหามาได้ และชาวเชียงตุงส่วนใหญ่ก็ไม่ปักใจเชื่อว่าเจ้าพรหมลือจะมีส่วนในคดีนี้ เพราะเห็นว่าทั้งสองนั้นรักใคร่สนิทสนมกันมาก ขณะที่ข้าหลวงอังกฤษยังคงเชื่อมั่นว่าเจ้าพรหมลือต้องมีส่วนในกรณีนี้ ก็ไม่ได้ผลคืบหน้า หาตัวผู้กระทำผิดไม่ได้ เมื่อไม่มีหลักฐานมัดตัวเจ้าพรหมลือ จึงได้ทำการปล่อยตัวเจ้าพรหมลือ ส่วนเจ้าสีหะได้รับโทษเพียงจำคุกตลอดชีวิต

## สถานการณ์หลังการลอบปลงพระชนม์
เจ้านางจ่ายุ้นท์ พระมหาเทวีหม้ายได้เศร้าโศกเสียใจ และท่องเที่ยวไปมาระหว่างเชียงตุง โดยส่วนใหญ่จะอาศัยในเมืองตองจี ส่วนเจ้าพรหมลือเมื่อพ้นจากคดีแล้ว ทางอังกฤษจำกัดเขตให้อยู่ที่ตองจี คงจะอ้างเหตุอันเกี่ยวกับการค้าฝิ่นออกนอกเขตดังกล่าวมาแล้ว ครั้นเกิดสงครามกับญี่ปุ่นและไทย อังกฤษได้สั่งให้ย้ายไปอยู่ในประเทศพม่าตอนเหนือจนเมื่อญี่ปุ่นเข้ายึดพม่าได้ เจ้าพรหมลือจึงได้กลับมาอยู่เชียงตุงอีก ทางการทหารกองทัพพายัพของไทยที่ยึดเชียงตุงอยู่ในเวลานั้นได้แต่งตั้งให้เป็นเจ้าพรหมลือเป็นผู้ครองนครเชียงตุง และเมื่อสงครามสงบได้เข้ามาอยู่ที่เชียงใหม่ และได้ถึงแก่กรรมลงเมื่อ พ.ศ. 2498 ส่วนเจ้าสีหะถูกจำคุกอยู่ที่ย่างกุ้งเมื่อญี่ปุ่นเข้าย่างกุ้งได้ จึงได้หนีออกจากเรือนจำไป ภายหลังได้กลับมาอยู่ในเขตเมืองเชียงตุง และถูกฆ่าตายที่เมืองเลน

## อ้างอิง

หมวดหมู่:เจ้านายฝ่ายเหนือ
หมวดหมู่:เจ้าชายเชียงตุง
หมวดหมู่:เจ้าผู้ครองนครเชียงตุง
หมวดหมู่:บุคคลในประวัติศาสตร์กรุงรัตนโกสินทร์
หมากฝรั่ง

**หมากฝรั่ง** () คือ ผลิตภัณฑ์ทางอาหารชนิดหนึ่งในรูปแบบของหวานขบเคี้ยว เมื่อแรกที่ได้รับประทานจะมีรสชาติหอม หวาน เย็น ตามกลิ่นที่เลียนแบบธรรมชาติ เช่น โคล่า เปปเปอร์มินต์ แอปเปิลหรือรสอื่นๆ หลังจากนั้นจะค่อย ๆ จืดลง เหลือแต่กากที่ต้องคายทิ้ง ทำมาจากยางสังเคราะห์ โดยในอดีตมักทำมาจากยางไม้ เนื้อสัมผัสของหมากฝรั่งคล้ายกับยางเนื่องจากคุณสมบัติทางกายภาพและเคมีของพอลิเมอร์ สารเพิ่มความยืดหยุ่น และส่วนประกอบของเรซิน ซึ่งมีส่วนทำให้มีลักษณะยืดหยุ่น เหนียว และเคี้ยวได้

หมากฝรั่งมีหลายรูปแบบ หมากฝรั่งแบบแท่ง, แบบเม็ด, หรือแบบแผ่น มีทั้งแบบมีน้ำตาลและแบบไม่มีน้ำตาล (ใช้สารให้ความหวานแทนน้ำตาล) บางชนิดมีคุณสมบัติพิเศษ เช่น หมากฝรั่งสำหรับเป่า (bubble gum)

## ประวัติ
หมากฝรั่งเป็นหนึ่งในขนมหวานที่เก่าแก่ที่สุดในโลก ในยุคแรกเริ่ม หมากฝรั่งเป็นก้อนยางไม้ที่มีความยืดหยุ่น ซึ่งผู้คนเคี้ยวเพื่อความบันเทิง อารยธรรมส่วนใหญ่ในประวัติศาสตร์เป็นที่รู้กันว่ามีการเคี้ยวหมากฝรั่งบางชนิด ตัวอย่างเช่น ชาวมายารู้จักการเคี้ยวน้ำเลี้ยงของต้นละมุดหรือต้นชิโคซาโปเต และในกรีกโบราณ ผู้คนเคี้ยวน้ำเลี้ยงของต้นมาสติก เป็นที่คาดการณ์ว่าประเพณีนี้มีอยู่ในหลายพื้นที่ของโลกมาตั้งแต่ยุคหิน

ในศตวรรษที่ 19 โทมัส อดัมส์ ได้นำ "ชิเคิล" (chicle) ซึ่งเป็นยางจากต้นละมุดมาใช้ผลิตหมากฝรั่งในเชิงพาณิชย์

## อ้างอิง

*ตำนานหมากฝรั่ง http://www.thaigoodview.com/node/24442 
*หนังสือ ๑๐๘ ซองคำถาม เล่ม ๒ โดยสำนักพิมพ์สารคดี

หมวดหมู่:ขนมหวาน
หมวดหมู่:ยาง
ให้

**ให้** อาจหมายถึง

* **ความหมายทั่วไป**
** มอบ, เช่น ให้ช่อดอกไม้เป็นรางวัล, หรือ สละ เช่น ให้ชีวิตเป็นทาน
** อนุญาต, เช่น ฉันให้เขาไปเที่ยว

* **ภาษาศาสตร์**
** ให้, เป็นคำช่วยกริยา บอกความบังคับหรืออวยชัยให้พรเป็นต้น เช่น แม่บอกให้ลูกไปนอน, ขอให้เจริญรุ่งเรือง, ขอให้เดินทางโดยสวัสดิภาพ, แต่งตัวให้สวย ๆ นะ

* **กฎหมาย**
** ให้ (gift หรือ donation) หรือ ให้โดยเสน่หา (gratuitous gift), ชื่อสัญญาซึ่งบุคคลคนหนึ่งเรียกว่า "ผู้ให้" โอนทรัพย์สินของตนให้โดยเสน่หาแก่บุคคลอีกคนหนึ่งเรียกว่า "ผู้รับ" และผู้รับยอมรับเอาทรัพย์สินนั้น แบ่งเป็นสองประเภท คือ
*** ให้ระหว่างชีวิต (gift inter vivos), สัญญาให้ที่มีผลในระหว่างชีวิตของผู้ให้
*** ให้โดยพินัยกรรม (gift causa mortis), สัญญาให้ที่มีผลเมื่อผู้ให้ตายแล้ว
การกำหนดการปกครองด้วยตนเอง

**การกำหนดการปกครองด้วยตนเอง** () คือ สิทธิของบุคคลที่สามารถกำหนดการกระทำของตนเองได้โดยปราศจากการบังคับจากภายนอก ในทางการเมือง หลักการดังกล่าวถูกมองว่าเป็นเสรีภาพของบุคคลในดินแดนที่ยกให้หรือการรวมชาติที่จะกำหนดสถานะทางการเมืองของตน และวิธีการปกครองโดยปราศจากอิทธิพลมากเกินควรจากประเทศอื่น จนถึงปัจจุบันยังมีความขัดแย้งในการจำกัดความและหลักเกณฑ์ทางกฎหมายสำหรับการกำหนดกลุ่มซึ่งกล่าวอ้างสิทธิการกำหนดการปกครองด้วยตนเองทางกฎหมาย

## อ้างอิง

หมวดหมู่:ทฤษฎีการเมือง
หมวดหมู่:การแบ่งแยกดินแดน
หมวดหมู่:กฎหมายระหว่างประเทศ
หมวดหมู่:ชาตินิยม
หมวดหมู่:สิทธิมนุษยชน
หมวดหมู่:ลัทธิเหมา
หมวดหมู่:ลัทธิคอมมิวนิสต์
หมวดหมู่:ขบวนการเอกราช
หมวดหมู่:การให้เอกราช
ดิ เอสพลานาด

**ดิ เอสพลานาด** () อาจหมายถึง

* เอสพลานาด รัชดาภิเษก ห้างสรรพสินค้า และโรงภาพยนตร์ ในกรุงเทพมหานคร
* เอสพลานาด งามวงศ์วาน-แคราย ห้างสรรพสินค้า และโรงภาพยนตร์ ในจังหวัดนนทบุรี
ดีปโอซี

**ดีฟโอซี** (DEEP O SEA) คือวงดนตรีเร้กเก้สัญชาติไทย สังกัดค่าย โมอายมิวสิก มีเพลงฮิตอย่าง "เกาะสมุย"

## ประวัติ

ดีฟโอซี เป็นวงดนตรีที่มีเนื้อหาเกี่ยวกับทะเล โดยมีลักษณะดนตรีเป็นเร้กเก้เป็นหลักและผสมผสานกับดนตรีอื่นๆ เช่น สกา สามช่า และ โซล

ตัววงนั้นเกิดจากการรวมตัวของกลุ่มนักดนตรี ซึ่งส่วนใหญ่จบการศึกษามาทางด้านดนตรีจากมหาวิทยาลัยต่างๆกัน บางส่วนเป็นเพื่อนกันมาตั้งแต่สมัยมัธยม บางส่วนได้ทำความรู้จักจากสังคมนักดนตรีทาง อินเทอร์เน็ต บางส่วนเป็นนักดนตรีอาชีพและเคยมีผลงานในอดีตมาแล้ว โดยได้รวมตัวกันตั้งแต่ เดือนกันยายน ปี พ.ศ. 2551 ในช่วงแรกเป็นวงดนตรีที่เล่นเพลงในแนว โซล และ ดิสโก้ เป็นหลัก โดยมีงานเล่นประจำในผับและสถานบันเทิงในกรุงเทพมหานคร  หลังจากนั้นในเดือนพฤศจิกายน ได้มีการเปลี่ยนแปลงตัวนักร้องนำ และได้ตั้งชื่อวงใหม่ว่า ดีฟโอซี และปรับเปลี่ยนมาเล่นเพลงเร้กเก้เป็นหลัก  

ต้นปี 2552 ดีฟโอซีได้เริ่มต้นเข้าห้องบันทึกเสียงที่ โมอายมิวสิก โดยทำการบันทึกเสียงผลงานเพลงที่แต่งขึ้นเองโดย เอก นักร้องนำ มีโมกข์ โมอาย เป็น วิศวกร ช่วยในการทำ โปรดักชัน และได้ทำการปล่อยซิงเกิ้ลและ มิวสิกวิดีโอแรกของวงมาในเพลง **เกาะสมุย** ซึ่งได้รับความนิยมแพร่หลาย ถือเป็นวงเรกเก้คลื่นลูกใหม่ที่ได้รับความนิยมไปทั่วประเทศ  และวงได้ปล่อยซิงเกิ้ลเพลงถัดมาทั้ง **เรกเก้หน้าฝน** **เกาะเสม็ด** **Reggae Cocktail** ซึ่งได้รับความนิยมในหมู่แฟนเพลงเร้กเก้สกาทั่วประเทศ   และเดือน มิถุนายน 2552 ได้ปล่อยอัลบั้มเต็ม **On The Beach** วางแผงอย่างเป็นทางการ

ช่วงปี 2552-2553  ดีฟโอซีอยู่ในช่วงทัวร์คอนเสิร์ตทั่วประเทศ และเริ่มทำอัลบั้มเพลงชุดต่อไป 

## ผลงาน
### อัลบั้ม
* On The Beach (2552)

## สมาชิก
* ชลขจร ทองพบ(ร้องนำ)
* ณวรา สรรพอุดม (เบส) (2009-2012)
* นทพล ศรีสะอาด (เบส) (2012-2014)
* วีระวัฒน์ จันทกุล (กีต้าร์)
* จักรพงษ์ มงคลยศ (กลอง)
* อนันทกุล แก้วสำรวย (ทรัมเป็ต)
* กิจขจร พูลสวัสดิ์ (แซกโซโฟน)
* นพกร เนียมทอง (เพอร์คัสชั่น)
* พณัฐสรณ์ หลักซุม (อะบอริจิ้น เพอร์คัสชั่น)
*สันติภาพ ขออ้อมกลาง (คีย์บอร์ด)

## แหล่งข้อมูลอื่น
http://www.facebook.com/deeposeaband

หมวดหมู่:กลุ่มดนตรีเร้กเก้สัญชาติไทย
เจ้าชายยองโพ

เจ้าชายย็องโพ เป็นพระราชโอรสองค์เล็กในพระเจ้ากึมวา และเป็นพระอนุชาโดยสายพระโลหิตในพระเจ้าแทโซ เสด็จขึ้นเป็น เจ้าผู้ครองเมืองพูยอ สืบต่อจากพระเจ้าแทโซ กษัตริย์องค์สุดท้ายในฐานะเจ้าประเทศราชของอาณาจักรโกคูรยอ จากการสถาปนาของพระเจ้าแดมูซิน ซึ่งในรัชสมัยของพระองค์นั้นทรงอยู่ในความดูแลของโกคูรยอมาโดยตลอด และมิได้ทรงคิดที่จะรวบรวมแผ่นดินโดยประการใด

ในรัชสมัยของพระองค์นั้น หัวเมืองพูยอ 
ยังคงตั้งมั่นอยู่ได้ดังเดิม เพียงแต่เป็นเมืองประเทศราชเท่านั้น พระองค์มีพระราชโอรสทรงพระนามว่า เจ้าโทจิน ซึ่งได้ดำรงตำแหน่งเป็นแม่ทัพคนสำคัญในสมัยของพระเจ้าแทโซ และเคยเป็นเพื่อนคนสนิทของพระเจ้าแดมูซิน เป็นผู้ที่หลงรัก ท่านหญิงยอนซึ่งเป็นพระมารดาขององค์ชายโฮดง ซึ่งต่อมาโทจินได้เสียชีวิตลงจากสงครามพูยอกับโกคูรยอ เมื่อเจ้ายองโพสิ้นพระชนม์ลงโดยไม่มีทายาทสืบต่อ จึงทำให้หัวเมืองพูยอได้ล่มสลายลง นับแต่นั้นมา เมืองพูยอจึงกลายเป็นหัวเมืองหนึ่งของโกคูรยอไปในที่สุด
มายเลิฟ (เพลงเวสต์ไลฟ์)

"**มายเลิฟ**" () คือซิงเกิลของเวสต์ไลฟ์จากอัลบั้ม *[[โคสท์ทูโคสท์]]* ออกจำหน่ายเมื่อวันที่ 30 ตุลาคม พ.ศ. 2543 "มายเลิฟ" เป็นหนึ่งในซิงเกิลอันดับหนึ่งในชาร์ตซิงเกิลแห่งสหราชอาณาจักร และเป็นเพลงยอดเยี่ยมลำดับที่ 35 ในปี พ.ศ. 2543 ของสหราชอาณาจักร

## รายชื่อเพลง
#### แผ่นที่ 1
# My Love (Radio Edit) - 3:52
# If I Let You Go (USA Mix) - 3:40
# Enhanced Section

#### แผ่นที่ 2
# My Love (Radio Edit) - 3:52
# My Love (Instrumental) - 3:52
# Enhanced Section (Including "My Love" Video)

## มิวสิกวิดีโอ
มิวสิกวิดีโอเพลง "มายเลิฟ" เริ่มต้นการถ่ายทำ ณ สถานีรถไฟ โดยนิกกี้ หนึ่งในสมาชิกของวงได้กล่าวกับคนอื่นในวงว่ารถไฟเที่ยวสุดท้ายนั้นถูกยกเลิก ไบรอันจึงกล่าวว่าจะกลับบ้านด้วยการเดินเท้า และบุคคลอื่นๆในวงจึงตามไป 

## ชาร์ต

หมวดหมู่:เพลงของเวสท์ไฟล์
หมวดหมู่:ซิงเกิลในปี พ.ศ. 2543
ไพโรโฟริก

[300px|right|thumb|[พลูโทเนียมติดไฟที่ดูเหมือนถ่านที่ยังคุอยู่ภายใต้สภาวะที่มีเงื่อนไขบางอย่าง]]

วัสดุ**ไพโรโฟริก** ( มากจากภาษากรีก *πυροφορος*, *purophoros*, "เกิดติดไฟ") เป็นวัสดุที่เกิดการลุกไหม้เองได้ ที่อุณหภูมิลุกไหม้เองต่ำกว่าอุณหภูมิห้อง เช่น  ไอออน (II) ซัลไฟด์และโลหะหลายชนิดที่ทำปฏิกิริยากับสารอื่น รวมถึงยูเรเนียมด้วยเมื่อนำมาทำให้เป็นผงหรือแผ่นบางๆ วัสดุไพโรโฟริกเหล่านี้มักทำปฏิกิริยากับน้ำ และจะติดไฟได้เองเมื่อสัมผัสกับน้ำหรืออากาศชื้น วัสดุเหล่านั้นสามารถควบคุมความปลอดภัยได้โดยเก็บไว้ในอาร์กอนหรือไนโตรเจน วัสดุไพโรโฟริกส่วนมากสามารถดับได้ด้วยเครื่องดับเพลิงแบบ ดี ซึ่งใช้สำหรับดับโลหะติดไฟ

## แหล่งข้อมูลอื่น
* US Dept. of Energy Handbook, "Primer on Spontaneous Heating and Pyrophoricity" 
* List of pyrophoric materials 

หมวดหมู่:สมบัติทางเคมี
เมเล (วงดนตรี)

**เมเล** (Mêlée) เป็นวงอัลเทอร์เนทีฟร็อกอเมริกัน จากออเรนจ์เคาน์ตี ในรัฐแคลิฟอร์เนีย พวกเขาประสบความสำเร็จจากเพลงดัง "Built to Last" ติดอันดับ 7 บนชาร์ตเนเธอร์แลนด์ (ดัตช์ท็อป 40)

หมวดหมู่:กลุ่มดนตรีป็อปพังก์สัญชาติอเมริกัน
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2543
ปายาส

thumb|250px|ปายาสของชาวสแกนดิเนเวียในเทศกาลคริสต์มาสที่ประเทศเดนมาร์ก

**ปายาส** () คือ ข้าวชนิดหนึ่งที่หุงเจือด้วยน้ำหรือน้ำนมและน้ำตาล เป็นอาหารของหลายชนชาติ ซึ่งบางชาติเป็นอาหารหลัก บางชาติเป็นอาหารว่าง

## มธุปายาส
ปายาสเจือน้ำผึ้งเรียก **มธุปายาส** ครั้งหนึ่งนางสุชาดาเคยถวายแด่พระสมณโคดม ในพุทธศาสนิกชนชาวไทยทำอาหารใกล้เคียงกันเนื่องในวันสำคัญทางพุทธศาสนา เรียกว่า *กระยาทิพย์* หรือ *ข้าวทิพย์* กวนด้วยข้าว น้ำตาล น้ำอ้อย น้ำผึ้ง ถั่วงา และน้ำนม โดยจะให้หญิงพรหมจารีย์เป็นผู้กวน ในภาคเหนือเรียก *ข้าวพระเจ้าหลวง* ส่วนชาวไทใหญ่เรียก *ข้าวซอมต่อหลวง* โดยจะนำไปถวายพระพุทธเจ้าในเทศกาลสำคัญทางศาสนาพุทธเช่นกัน

## ข้าวเวท
**ข้าวเวท** หรือ **ข้าวเปียก** คือข้าวที่หุงด้วยน้ำอ้อยและนม หรือหุงด้วยกะทิ เป็นอาหารที่พราหมณ์ไทยใช้ทำถวายพระเป็นเจ้า โดยจะนำข้าวสุกใส่กะลามะพร้าว แล้วเอากล้วยน้ำไทปักไว้ตรงกลางลูกหนึ่ง ผู้ทำอาหารชนิดนี้ต้องเป็นคนเชื้อสายพราหมณ์เท่านั้น กระทำที่เทวสถานสำหรับพระนครเพื่อถวายพระเป็นเจ้าในพระราชพิธีตรียัมปวายและศิวาราตรี เดิมห้ามผู้หญิงทำอาหารนี้ แต่คลายความเข้มงวดเรื่องเพศลงแล้ว ปัจจุบันผู้ทำส่วนใหญ่มักเป็นผู้หญิง ข้าวเวทนี้ใกล้เคียงกับ **ปงกัล** () ปายาสของทมิฬ เป็นข้าวหุงด้วยน้ำนมและน้ำตาล ถวายแก่สุริยเทพในเทศกาลปงกัล ช่วงมกรสังกรานติของพราหมณ์ในรัฐทมิฬนาฑูและอานธรประเทศ ซึ่งตรงกับพระราชพิธีตรียัมพวาย-ตรีปวายของไทยพอดี

## ระเบียงภาพ

ไฟล์:Payesh - Rice Boiled in Milk - Howrah 2013-10-18 3520.JPG|ปายาสของชาวเบงกอล
ไฟล์:Paal payasam.JPG|ปายาสของรัฐเกรละ
ไฟล์:Firinda sütlaç.jpg|ปายาสแบบตุรกี
ไฟล์:Arroz con leche.png|ปายาสแบบสเปน
ไฟล์:Sarkarai Pongal.JPG|ปงกัลของชาวทมิฬ


## อ้างอิง

หมวดหมู่:อาหารจากข้าว
หมวดหมู่:อาหารอินเดีย
หมวดหมู่:ขนมอินเดีย
หมวดหมู่:อาหารสเปน
หมวดหมู่:อาหารตุรกี
หมวดหมู่:อาหารโลก
ร็อบบี คีน

**โรเบิร์ต เดวิด คีน** () หรือ **ร็อบบี คีน** (, เกิดวันที่ 8 กรกฎาคม ค.ศ. 1980 ที่กรุงดับลิน สาธารณรัฐไอร์แลนด์)​ เป็นนักฟุตบอลชาวไอร์แลนด์ ตำแหน่งกองหน้า ปัจจุบันเป็นผู้ช่วยผู้จัดการทีมให้กับสโมสรฟุตบอลมิดเดิลส์เบรอและทีมชาติสาธารณรัฐไอร์แลนด์

โดย ร็อบบี คีน ถือเป็นหนึ่งในผู้เล่นระดับตำนานของทีมชาติสาธารณรัฐไอร์แลนด์ โดยเขาเคยเป็นกัปตันทีมชาติมาอย่างยาวนานตั้งแต่ปี ค.ศ. 2006 จนกระทั่งประกาศเลิกเล่นทีมชาติในปี ค.ศ. 2016 รวมเป็นระยะเวลาถึง 10 ปีในตำแหน่งกัปตันทีมชาติ และเป็นผู้ที่ลงสนามให้ทีมชาติมากที่สุดเป็นอันดับหนึ่งที่ 146 นัด รวมทั้งยังถือครองสถิติยิงประตูให้ทีมชาติมากที่สุดที่ 68 ประตู นอกจากนี้เขายังได้รับการบันทึกว่าเป็นนักฟุตบอลชาวไอริช​ที่ยิงประตูในพรีเมียร์ลีก​ได้มากที่สุดเป็นอันดับ 1

เริ่มต้นอาชีพกับวุลเวอร์แฮมป์ตันวอนเดอเรอส์ในดิวิชั่น 1 ก่อนย้ายมาคอเวนทรีซิตีในวัย 18 ปี ด้วยค่าตัว 6 ล้านปอนด์ ซึ่งเป็นฤดูกาลแรกในพรีเมียร์ลีกของร็อบบี คีน ก่อนยิงไปทั้งสิ้น 12 ประตู หลังจากนั้นย้ายไปอินเตอร์มิลานแต่ไม่ค่อยได้ลงนัก จึงย้ายไปอยู่กับลีดส์ยูไนเต็ดในพรีเมียร์ลีก ซึ่งทำผลงานได้ดีในปีแรก ก่อนตกเป็นตัวสำรองของอลัน สมิธ และ มาร์ก วิดูกา เมื่อตกเป็นตัวสำรอง ร็อบบี คีน ตัดสินใจย้ายมาเล่นให้กับทอตนัมฮอตสเปอร์ ซึ่งคีนเล่นได้อย่างดี ก่อนย้ายไปลิเวอร์พูล ด้วยค่าตัว 20 ล้านปอนด์ แต่ไม่สามารถเข้ากับระบบทีมใหม่ได้ จึงย้ายกลับมาสเปอร์ 

หลังจบฟุตบอลชิงแชมป์แห่งชาติยุโรป 2016 ที่ฝรั่งเศส ร็อบบี คีน ประกาศเลิกเล่นให้กับทีมชาติ หลังจากเล่นมานานเป็นระยะเวลากว่า 18 ปี โดยเล่นเป็นนัดสุดท้ายเมื่อวันที่ 31 สิงหาคม ค.ศ. 2016 ในนัดที่ไอร์แลนด์เล่นอุ่นเครื่องกับโอมาน

## อ้างอิง

## แหล่งข้อมูลอื่น

หมวดหมู่:นักฟุตบอลชาวไอริช‎

หมวดหมู่:ผู้เล่นในฟุตบอลโลก 2002
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน‎
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นแอลเอ แกลักซี
หมวดหมู่:บุคคลจากดับลิน
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหน้าฟุตบอล
หมวดหมู่:นักฟุตบอลทีมชาติสาธารณรัฐไอร์แลนด์
ราชวงศ์โจวเหนือ

**ราชวงศ์โจวเหนือ** (,) เป็นหนึ่งในราชวงศ์ที่ปกครองจีนในยุคที่เรียกว่า ราชวงศ์เหนือใต้  โดย
ขึ้นปกครองจีนตั้งแต่ ค.ศ. 557-581 สืบทอดจาก ราชวงศ์ฉีเหนือ มีจักรพรรดิปกครองทั้งสิ้น 5 พระองค์ก่อนที่จะถูก สุยเหวินตี้ เข้ายึดอำนาจในปี
ค.ศ. 581 

โจวเหนือ
ระนาบ

thumb|สองระนาบตัดกันในปริภูมิสามมิติ

ในทางคณิตศาสตร์ **ระนาบ** () คือแผ่นราบใด ๆ ในพื้นผิวสองมิติ ระนาบคืออุปมัยสองมิติของจุด (ศูนย์มิติ), เส้นตรง (หนึ่งมิติ) และปริภูมิ (สามมิติ) ระนาบสามารถเกิดขึ้นจากปริภูมิย่อยของปริภูมิที่มีมิติมากกว่า อย่างกำแพงในห้อง หรืออาจอยู่อย่างอิสระด้วยตัวเอง ตามในนิยามของเรขาคณิตแบบยุคลิด

ในอีกความหมายหนึ่งก็คือ ระนาบเป็นพื้นผิวสองมิติมีความกว้างและความยาว เกิดจากแนวเส้นที่ต่อเนื่องกัน ปิดล้อมพื้นที่ใดพื้นที่หนึ่งทำ ให้เกิดรูปร่าง หรือกลุ่มของจุดและเส้นซึ่งเรามองผ่านไปแล้วเกิดลักษณะของระนาบ 

ในทางคณิตศาสตร์โดยเฉพาะเรื่องเรขาคณิต, ตรีโกณมิติ, ทฤษฎีกราฟ และกราฟของฟังก์ชันการกระทำจำนวนมากกระทำอยู่ในระนาบ

## อ้างอิง

## แหล่งข้อมูลอื่น
* 
* Polygons & the Plane Equation

หมวดหมู่:พื้นผิว
หมวดหมู่:เรขาคณิตแบบยุคลิด
หมวดหมู่:มโนทัศน์ทางคณิตศาสตร์
ศกุนตลา เทียนไพโรจน์

**ศกุนตลา เทียนไพโรจน์** (เกิด 25 ตุลาคม พ.ศ. 2520)  แต่นิยมเรียกกันว่า **ต้นหอม** เป็นนักแสดง พิธีกร นักจัดรายการวิทยุชาวไทย และทำธุรกิจบาร์โฮสต์ เพราะว่าเธอมีแรงบันดาลใจหลังจากที่ถ่ายทำรายการในยูทูบ จึงตัดสินใจเข้าถือหุ้นบาร์โฮสต์ 5 แห่ง ที่ตั้งอยู่ในกรุงเทพมหานคร

## การศึกษา
จบการศึกษาระดับปริญญาตรี สาขาเศรษฐศาสตร์ธุรกิจ คณะวิทยาการจัดการ มหาวิทยาลัยราชภัฏจันทรเกษม

## ผลงาน

### ละครโทรทัศน์

### ซีรีส์

### ซิตคอม

### ภาพยนตร์

### พิธีกร
*ตกสิบ ติดสปีด ทุกวันศุกร์ เวลา 18.00 – 18.30 น. ทางช่อง 7 HD
*Hear Me.Love Me.See Me กล้องส่องรัก ‬ทุกวันเสาร์ เวลา 20.50 – 21.50 น. ทางช่องเวิร์คพอยท์
* สมาคมนิยมยิ้ม ทุกวันพุธ เวลา 22.00 – 23.00 น. ทางช่องวัน
* บันเทิง5หน้า1 ทุกวันจันทร์–ศุกร์ เวลา 08.00 – 08.30 น. ทางช่อง 5
* แฉแต่เช้า ON TV ทุกวันจันทร์–ศุกร์ เวลา 08.00 – 11.00 น. ทางช่องกรีนแชนแนล (ปัจจุบันยุติออกอากาศแล้ว)
*งานวัดเฟสติวัล ทุกวันเสาร์ เวลา 16.30 – 17.30 น. ทางช่อง 9 เอ็มคอตเอชดี (ปัจจุบันยุติออกอากาศแล้ว)
*เปิดม่านลูกทุ่งมหานคร ทุกวันเสาร์ เวลา 15.00 – 16.30 น. ทางช่อง 9 เอ็มคอตเอชดี (ปัจจุบันยุติออกอากาศแล้ว)
*Step Right Up ใครเก่ง ใครได้ ทุกวันศุกร์ เวลา 18.00 – 19.00 น. ทางช่อง 9 เอ็มคอตเอชดี (ปัจจุบันยุติออกอากาศแล้ว)
* Chang Heart of Goals (รายการสด) ทุกวันพฤหัสบดี เวลา 22.00 – 23.00 น. ทางช่อง ทรูสปอร์ต 1
* Sports Update Extra (รายการสด) ทุกวัน เวลา 12.00 – 12.30 น. ทางช่อง ทรูสปอร์ต 2
* Into The Endzone ทุกวันพฤหัสบดี เวลา 19.00–19.30 น. ทางช่อง ทรูสปอร์ต 3
*Af7 Weekly ทุกวัน ทางช่อง ทรูเอเอฟ
*Couple or Not? คู่ไหน..ใช่เลย ทุกวันอาทิตย์ เวลา 16.00 – 17.00 น. ทางช่อง 3 เอชดี
*เชฟกระทะเหล็ก ประเทศไทย ทุกวันเสาร์ เวลา 12.00 – 13.15 น. ทางช่อง 7 HD
*ตกสิบหยิบล้านกำลัง 2 Still Standing Thailand ทุกวันจันทร์–ศุกร์ เวลา 18.45 – 19.15 น. ทางอมรินทร์ทีวี
* Sing If You Can ร้องห้ามเลิก ทุกวันเสาร์–อาทิตย์ เวลา 18.00 – 18.25 น. ทางช่อง 7 HD
* ตหฟอร์ยู ทางช่อง Youtube:Tonhorm Chaneeindi (เริ่มวันที่ 5 มีนาคม 2563)
*แฉข่าวเช้า on TV ทุกวันจันทร์ – ศุกร์ เวลา 08.00 – 10.00 น. (ทางช่อง GMM 25)
*Take Me Out Thailand ทุกวันเสาร์ เวลา 14.00 – 15.00 น. ทางช่อง 3 เอชดี (10 ธันวาคม 2565 - ปัจจุบัน)
*ร้องข้ามเวลา ทุกวันจันทร์–พุธ เวลา 18.00 - 18.45 น. ทางช่อง 7 เอชดี (เริ่ม 9 มกราคม 2566)
*The Social Warrior สมรภูมิโซเชียล ทุกวันเสาร์ เวลา 17.00 - 18.00 น. ทางช่อง 7 เอชดี (5 ตุลาคม 2567 - ปัจจุบัน)

### ผลงานโฆษณา
* ไทยทิคเก็ตเมเจอร์
* ยาสีฟันคอลเกต
* ไวไว
* เจดดราก้อน
* วาสลีน
* Hiruscar

### ผลงานทางสถานีวิทยุ
*พุธทอล์ค พุธโทร ที่ อีเอฟเอ็ม 94 ทุกวัน พุธ เวลา 21.00 – 23.00 น. ร่วมกับ พงศธร จงวิลาส

### มิวสิกวิดีโอ

### รายการประกวดร้องเพลง
* เข้าร่วมในรายการ The Mask Singer หน้ากากนักร้อง ซีซันที่ 2 เป็นหน้ากากเห็ด ในบทเพลง I Swear โดยแข่งขันใน Group D ถูกถอดหน้ากากในและแพ้ให้กับหน้ากากหมอนข้าง EP.11

## อ้างอิง

## แหล่งข้อมูลอื่น
* 
* 

หมวดหมู่:พิธีกรชาวไทย
หมวดหมู่:นักแสดงหญิงชาวไทย
หมวดหมู่:นักแสดงตลกหญิงไทย
หมวดหมู่:นักแสดงตลกไทย
หมวดหมู่:ยูทูบเบอร์ชาวไทย
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:บุคคลที่เกิดในปี พ.ศ. 2520
หมวดหมู่:บุคคลที่ยังมีชีวิตอยู่
หมวดหมู่:บุคคลในสังกัดเอ-ไทม์ มีเดีย
เมอร์เซเดส-เบนซ์ในฟอร์มูลาวัน

เมอร์เซเดส-เบนซ์มีบริษัทในเครือคือ **เมอร์เซเดส-เบนซ์กรังด์ปรีซ์ลิมิเต็ด** () ซึ่งปัจจุบันอยู่ในการแข่งขันฟอร์มูลาวัน ชื่อทีมว่า **เมอร์เซเดส-เอเอ็มจีเปโตรนาสฟอร์มูลาวันทีม** () มีที่ตั้งอยู่ที่แบรกลีย์ นอร์แทมป์ตันเชอร์ สหราชอาณาจักร แต่ถือใบอนุญาตสัญชาติเยอรมัน เมอร์เซเดส-เบนซ์เข้าร่วมการแข่งขันชิงแชมป์ยุโรปสมัยก่อนสงคราม ซึ่งชนะสามรายการและเปิดตัวครั้งแรกในการแข่งขันสูตรหนึ่งปี 

## สถิติการแข่งขัน

## หมายเหตุ

## อ้างอิง

## แหล่งข้อมูลอื่น
*

หมวดหมู่:ทีมผู้ผลิตฟอร์มูลาวัน
หมวดหมู่:ทีมผู้เข้าร่วมฟอร์มูลาวัน
สีดา (เพลง)

**"สีดา"** เป็น ซิงเกิลหนึ่งจากอัลบั้ม อย่างลึกซึ้งแด่คุณคนพิเศษ ของ ดนุพล แก้วกาญจน์ ออกวางแผงเมื่อปี พ.ศ. 2532 โดย อารี อุไร นามปากกาของ สุรพล โทณะวณิก เป็นผู้แต่งคำร้อง ซึ่งสร้างจากเรื่องชีวิตจริงของ "*ประโนตย์ วิเศษแพทย์*" สาวประเภทสอง โดยกล่าวถึงโศกนาฏกรรมความรักอย่างลึกซึ้งระหว่างชาย 2 คน แต่สุดท้ายต้องจบลงด้วยอัตวินิตบาตกรรม เป็นเหตุการณ์ที่สร้างความสะเทือนขวัญจนเป็นข่าวคราวบนหน้าหนังสือพิมพ์ เมื่อปี พ.ศ. 2510 ชื่อสีดาในบทเพลง คือตัวละครในวรรณคดีไทยเรื่องรามเกียรติ์ ซึ่งประโนตย์เคยแสดงในช่วงเรียนวิชานาฏศิลป์ แม้ไม่อาจทำให้ท่วงท่าการร่ายรำของเธองดงามมากนัก แต่สิ่งที่ทำให้เธอโดดเด่นที่สุดคือเรื่องความสวยที่สามารถถ่ายทอดความงดงามของนางสีดาอย่างยากจะหาผู้ใดในขณะนั้นเทียบได้  

อารี อุไร ได้มีโอกาสชมการแสดงและความสวยของประโนตย์ ที่ยังคงประทับในความทรงจำ จึงนำเรื่องราวชีวิตดังกล่าวมาเขียนเป็นบทเพลง โดยได้มีการดัดแปลงบางส่วนของเรื่องออกไป ทำให้มีบางเสี้ยวของเหตุการณ์ต่างไปจากความเป็นจริง 

เพลง สีดา ทำนองมาจากเค้าโครงของเพลง  Marilyn et John ของ Vanessa Paradis
 โดยมี อภิไชย เย็นพูนสุข เป็นผู้เรียบเรียงเสียงประสาน และ เทวัญ ทรัพย์แสนยากร เป็นนักดนตรีรับเชิญ  ถือเป็นเพลงหนึ่งของ แจ้ ที่มีแนวเนื้อหาต่างไปจากเพลงอื่นในอัลบั้มเดียวกัน 

## อ้างอิง

หมวดหมู่:ซิงเกิลในปี พ.ศ. 2532
เอนรีโก กีเอซา

**เอนรีโก กีเอซา** () เกิดเมื่อ 29 ธันวาคม พ.ศ. 2513 เป็นนักฟุตบอลชาวอิตาลี 
เล่นในตำแหน่งกองหน้า เริ่มต้นค้าแข้งกับทีมยักษ์ใหญ่อย่างซามพ์โดเรีย โดยมีโอกาสประเดิมสนามเซเรียอานัดแรกกับซามพ์โดเรียในเกม โรม่า-ซามพ์โดเรีย 1-0 ในวันที่ 16 เมษายน ค.ศ. 1989 ก่อนจะถูกยืมตัวไปเล่นกับเตราโม่ ทีมในระดับ เซเรียซี 2
ตามด้วย คิเอติ ก่อนย้ายกลับมาลาซามพ์ อีกครั้ง ซึ่งในครั้งนี้เคียซ่าได้โอกาสลงสนามมากพอสมควรแต่ยังแจ้งเกิดไม่สำเร็จ และถูกปล่อยตัวไปอยู่กับโมเดน่า ทีมในเซเรียบี โดยทำประตูไปทั้งสิ้น 15 ประตู จากนั้นก็ย้ายไปอยู่กับเครโมเนเซ่ทีมในเซเรียอา ซึ่งเคียซ่าก็ผลิตสกอร์ได้ถึง 14 ประตู ก่อนย้ายกลับมาซามพ์โดเรีย คำรบสาม และที่นี่เคียซ่าก็จัดการยิงไป 22 ประตู จนมีชื่อติดทีมชาติ และได้โอกาสไปเล่นยูโร 1996 กับทีมชาตออิตาลี ซึ่งเคียซ่าเอง ก็ยิงได้ 1 ประตู ในนัดที่แพ้ สาธารณรัฐเช็ก ไป 1-2 ประตู  ก่อนเริ่มฤดูกาล 1996-97 เคียซ่าก็ย้ายต้นสังกัดอีกครั้ง เป็นปาร์ม่า โดยการจับคู่กับ เฮอร์นัน เครสโป ทั้งคู่สามารถผลิตสกอร์ได้อย่างมากมาย และสามารถนำทีมคว้าแชมป์ยูฟ่าคัพ,โคปาอิตาเลีย มาครองได้สำเร็จโดยเคียซ่าลงสนามให้ปาร์ม่าในลีกไปทั้งสิ้น 92 นัด ยิงไป 33 ประตู ในระยะเวลา 3 ปี ก่อนย้ายไปอยู่กับฟิออเรนติน่า ในฤดูกาล 1999-00 ในปีแรกเคียซ่าไม่มีโอกาสลงสนามมากนัก ก่อนที่การย้ายไปสู่โรม่า ของกาเบรียล บาติสตูต้า 

ในปีถัดจะส่งผลให้เคียซ่าก้าวขึ้นมาเป็นตัวหลัก โดยยิงให้ฟิออเรนติน่าไปถึง 22 ประตู ในฤดูกาล 2000-01 นอกจากนี้ยังพาฟิออฯ คว้าแชมป์โคปาอิตาเลียมาครองอีก 1 รายการ  ในขณะที่ฟอร์มแรงอย่างต่อเนื่องจนมีชื่อกลับมาติดทีมชาติอีกครั้ง  แต่แล้วอาการบาดเจ็บก็เล่นงานเข้าจนได้ หลังจากลงสนามในฤดูกาล 2001-02 ไป 5 นัด กับการยิง 5 ประตู  เคียซ่าถึงกลับขาหักพักยาวทั้งฤดูกาลในเกมที่ฟิออเรนติน่าเปิดบ้านถล่มเวเนเซียไป 3-1 ซึ่งนั่นก็เป็นนัดสุดท้ายของเคียซ่าในชุดม่วงมหากาฬปิดฉากโอกาสไปเล่นฟุตบอลโลก 2002 กับอิตาลีโดยสิ้นเชิง นอกจากนี้สโมสรยังมีหนี้สินมากมาย  จนไม่สามารถจ่ายค่าเหนื่อยนักเตะได้ แต่เคียซ่าเองก็ปฏิเสธที่จะรับเงินค่าเหนื่อยใด ๆ ก่อนที่สิ้นฤดูกาลฟิออเรนติน่าจะถูกตัดสินล้มละลายและถูกปรับให้ลงไปเล่นในเซเรียซี2 และเปลี่ยนชื่อเป็นฟลอเรนเทีย ซึ่งทำให้นักเตะในสังกัดฟรีเอเยนต์ทันที   เคียซ่าตัดสินใจย้ายมายังกรุงโรมกับลาซิโอ  แต่อาการบาดเจ็บก็ยังไม่หายดี โดยมีโอกาสลงสนามให้ลาซิโอแค่ 11 นัด ยิงไป 2 ประตู ก่อนย้ายไปเริ่มต้นใหม่กับทีมเล็กๆอย่างเซียน่าซึ่งขึ้นมาเล่นในเซเรียอาเป็นครั้งแรกในประวัติศาสตร์สโมสรอีกด้วย ซึ่งเคียซ่าก็ได้เบอร์ 10 ของเซียน่ามาครองและยังเป็นกัปตันทีมอีกต่างหาก ตลอด 5 ปีที่ค้าแข้งกับเซียน่า  เคียซ่ามีโอกาสลงสนามไป 129 นัด ยิงไป 32 ประตู และสามารถช่วยให้เซียน่ารอดตกชั้นทั้ง 5 ปี ก่อนที่ร่างกายจะไม่เอื้ออำนวย เคียซ่าตัดสินใจ มาค้าแข้งกับทีมเล็ก ๆ อย่าง ฟิกไลเน่ ในเซเรียซี2  ตั้งแต่ปี 2008 ซึ่งปัจจุบันก็ยังเล่นอยู่ แม้อายุจะใกล้ 40 แล้วก็ตาม  เคียซ่าลงสนามในเซเรียอา ไปทั้งสิ้น 387 นัด ยิงไป 129 ประตู

## ทีมชาติ
 
ลงสนามนัดแรกในทีมชาติ วันที่ 29 พฤษภาคม ค.ศ. 1996  อิตาลี เสมอ เบลเยียม 2-2 กับทีมชาติเคียซ่ามีโอกาสลงสนามให้
อิตาลีตั้งแต่ปี 1996-2001 
โดยยิงไปทั้งสิ้น 7 ประตู จาก 22 นัด นอกจากนี้ยังมีโอกาสติดทีมไปเล่นในศึก
ยูโร 96 (ซึ่งเคียซ่าสามารถยิงได้ 1 ประตู นัดแพ้สาธารณรัฐเช็ก 1-2 ประตู) และ ฟุตบอลโลก 98

## ผลงาน

หมวดหมู่:นักฟุตบอลชาวอิตาลี

หมวดหมู่:ผู้เล่นในเซเรียอา
หมวดหมู่:บุคคลจากเจโนวา
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลโลก 1998
รีเวิร์สแทรนสคริปเทส

**รีเวิร์สแทรนสคริปเทส** () เป็นเอนไซม์ที่สร้างดีเอ็นเอคู่สม (complementary DNA, cDNA) โดยใช้อาร์เอ็นเอเป็นแม่แบบ ซึ่งกระบวนการนี้เรียกว่า**การถอดรหัสย้อนกลับ** (reverse transcription) เอนไซม์นี้ถูกใช้ในกระบวนการการทำซ้ำสารพันธุกรรมทั้งหมดของไวรัสบางชนิด เช่น เอชไอวี และไวรัสตับอักเสบบี เป็นต้น ถูกใช้ในการเพิ่มจำนวนของสารพันธุกรรมที่เคลื่อนย้ายตำแหน่งได้ที่เรียกว่าเรโทรทรานสโพซอน (retrotransposon) และถูกใช้ในการต่อขยายเทโลเมียร์ ณ ส่วนปลายของโครโมโซมแบบเส้นของเซลล์ยูคาริโอต กระบวนการเหล่านี้ไม่ได้ขัดต่อหลักเกณฑ์กลางของชีววิทยาโมเลกุล เพราะหลักเกณฑ์ดังกล่าวระบุไว้อย่างชัดเจนว่าอาร์เอ็นเอและดีเอ็นเอสามารถส่งข้อมูลกลับไปกลับมาได้ ไม่ได้เป็นการส่งข้อมูลทางเดียวเหมือนเมื่อพิจารณาการส่งข้อมูลจากดีเอ็นเอไปเป็นโปรตีน

reverse transcriptase ถูกค้นพบโดย Howard Temin แห่งมหาวิทยาลัย Wisconsin-Madison และโดย David Baltimore แห่ง สถาบันเทคโนโลยีแมสซาชูเซตส์ ในปี ค.ศ. 1970 โดยไม่เกี่ยวข้องกัน ทั้งสองได้รับรางวัลโนเบลสาขาสรีรวิทยาหรือการแพทย์ในปี ค.ศ. 1975 ร่วมกับ Renato Dulbecco สำหรับการค้นพบ

เอนไซม์ reverse transcriptase ที่ได้รับการศึกษามาพอสมควรแล้วได้แก่

* HIV-1 reverse transcriptase จาก human immunodeficiency virus type 1
* M-MLV reverse transcriptase จาก moloney murine leukemia virus
* AMV reverse transcriptase จาก avian myeloblastosis virus
* Telomerase reverse transcriptase ที่ช่วยคงความยาวของ telomere ในโครโมโซมของเซลล์ยูคารีโอต

## การประยุกต์ใช้
### ยาต้านไวรัส

จากการที่ไวรัสเอชไอวีใช้เอนไซม์รีเวิร์สแทรนสคริปเทสในการทำซ้ำสารพันธุกรรมและสร้างไวรัสตัวใหม่ (เป็นส่วนหนึ่งของวงจรการเพิ่มจำนวนของเรโทรไวรัส) มียาโดยเฉพาะที่ได้รับการออกแบบมาเพื่อยับยั้งกระบวนการนี้ทำให้สามารถยับยั้งการเพิ่มจำนวนของไวรัสได้ โดยรวมๆ ยาในกลุ่มนี้เรียกว่า reverse transcriptase inhibitor รวมถึงชนิดที่เป็น nucleoside และ nucleoside analogue อย่าง zidovudine, lamivudine และ tenofovir รวมถึง non-nucleoside inhibitor อย่าง nevirapine ด้วย
## อ้างอิง

หมวดหมู่:พันธุศาสตร์
หมวดหมู่:อณูชีววิทยา
หมวดหมู่:เอนไซม์
การแปรผันของจำนวนชุดดีเอ็นเอ

[thumb|upright|This [gene duplication has created a copy-number variation. The chromosome now has two copies of this section of DNA, rather than one.]]
**การแปรผันของจำนวนชุดดีเอ็นเอ** () เป็นส่วนหนึ่งของดีเอ็นเอที่มีความแตกต่างของจำนวนชุด (copy number) ในจีโนมสองอันหรือมากกว่า ส่วนที่ซ้ำกันนี้อาจมีขนาดได้ตั้งแต่หนึ่งร้อยคู่เบสจนถึงหลายล้านคู่เบส

CNV อาจได้รับการถ่ายทอดมาจากรุ่นสู่รุ่นหรือเกิดขึ้นใหม่ (*de novo*) ก็ได้

หมวดหมู่:พันธุศาสตร์
หมวดหมู่:อณูชีววิทยา
การถอดรหัส (พันธุศาสตร์)

**การถอดรหัส** หรือ **การสร้างอาร์เอ็นเอ** () คือ กระบวนการการสร้างอาร์เอ็นเอจากดีเอ็นเอ ซึ่งทั้งอาร์เอ็นเอและดีเอ็นเอต่างเป็นกรดนิวคลิอิกซึ่งใช้ลำดับคู่เบสของนิวคลีโอไทด์เป็นส่วนเติมเต็มซึ่งกันและกันซึ่งสามารถเปลี่ยนกลับไปกลับมาได้หากมีเอนไซม์ที่เหมาะสม ในช่วงการถอดรหัสนั้น ลำดับดีเอ็นเอจะถูกอ่านโดยเอนไซม์ RNA polymerase ซึ่งจะสร้างคู่เติมเต็มซึ่งเป็นสายอาร์เอ็นเอที่ขนานสวนกัน เทียบกันกับการสร้างดีเอ็นเอแล้ว การถอดรหัสจะทำให้ได้ผลเป็นอาร์เอ็นเอคู่เติมเต็มที่มีเบสยูราซิล (Uracil, U) แทนที่ตำแหน่งของเบสไทมีน (Thymine, T) ที่เคยมีในสายดีเอ็นเอคู่นั้น ๆ

## การถอดรหัสของเซลล์
### โปรคาริโอต
RNA polymerase เข้าจับที่โปรโมเตอร์ของสายดีเอ็นเอ 3’-5’ หรือสายแอนติโคดดิง (Anticoding strand) โดยมีตัวช่วยจดจำที่เรียกว่าทรานสคริบชันแฟกเตอร์ ซึ่งในโปรคาริโอตจะเรียกซิกมา แฟกเตอร์ (Sigma factor) โปรโมเตอร์นี้เป็นบริเวณที่มีเบสจำเพาะ ในโปรคาริโอตเรียกว่า พริบนาวบอก (Pribnow box) ซิกมา แฟกเตอร์จะจับกับ RNA polymerase และนำ RNA polymerase เข้ามายังบริเวณโปรโมเตอร์ของยีน สายดีเอ็นเอที่เป็นเกลียวคู่แยกออกจากกัน ซิกมา แฟกเตอร์หลุดออกจาก RNA polymerase RNA polymerase สร้างสาย RNA โดยใช้ไรโบนิวคลีโอไทด์และไอออนแมกนีเซียมเป็นโคแฟกเตอร์ RNA polymerase เคลื่อนที่จนถึงจุดสุดท้ายของยีน ในโปรคาริโอตจะมีโรแฟกเตอร์ (Rho factor) เข้ามาช่วยทำให้ RNA polymerase หยุดทำงาน ไม่สร้าง RNA อีก

หมวดหมู่:การแสดงออกของยีน
หมวดหมู่:อณูชีววิทยา
ย่าหยา

คำสำคัญ **"ย่าหยา"** สามารถหมายถึง

* ย่าหยา (ชาติพันธุ์) - หญิงลูกครึ่งจีนกับมลายูที่เกิดในมลายูและอินโดนีเซีย
* ย่าหยา (พืช) - พืชชนิดหนึ่งในวงศ์ Acanthaceae
รัฐลากวยรา

**ลากวยรา** () มีชื่อเดิมว่า **บาร์กัส** () เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมือง ลากวยรา ชื่อเดิมของรัฐตั้งตามประธานาธิบดีที่ไม่ใช่ทหารคนแรกของเวเนซุเอลาที่ชื่อ โฮเซ มาริอา บาร์กัส (José María Vargas) รัฐลากวยรามีพื้นที่เป็นชายหาดทางตอนเหนือของเวเนซุเอลา ติดกับรัฐอารากวาทางตะวันตก ติดกับรัฐมีรันดาทางตะวันออก ติดกับทะเลแคริบเบียนทางตอนเหนือ และติดกับแคพิทอลดิสตริกต์ทางตอนใต้ เป็นเมืองท่าทางทะเลและมีสนามบินที่ใหญ่ที่สุด

ใน ค.ศ. 1999 รัฐบาร์กัส (ชื่อในขณะนั้น) ประสบภัยกับปัญหาน้ำท่วมและดินถล่มที่เรียกว่า "โศกนาฏกรรมบาร์กัส" () ทำให้มีประชากรเสียชีวิตจำนวนมากและที่ดินที่เสียหายไป มีประชากรนับพันเสียชีวิต และมีส่วนหนึ่งย้ายไปอยู่รัฐอื่น

## อ้างอิง

ลากวยรา
หมวดหมู่:รัฐและดินแดนที่ก่อตั้งในปี พ.ศ. 2541
หมวดหมู่:รัฐลากวยรา
หน่อย เชิญยิ้ม

**หน่อย เชิญยิ้ม** หรือชื่อจริงว่า **พัทธรพงศ์ ศรีจามรกุลชัย** เป็นนักแสดงตลกชาวไทย (เกิด 12 พฤษภาคม พ.ศ. 2511)

## ประวัติ
หน่อย จบการศึกษาชั้นประถมศึกษาปีที่ 6 โดยมีอาชีพก่อนเข้างานแสดงคือ เป็นช่างทาสี / เฝ้าศพแบกศพ / กระเป๋ารถเมล์​ ก่อนจะเข้าสู่วงการแสดงโดยเป็นตลกเมื่อปี 2531 โดยการชักชวนมาโดยอาฉี เสียงหล่อมาในคณะ จำอวด ก่อนจะมาเป็นคณะ 5 เกลอและมาอยู่คณะอิสระเดือนเพ็ญที่ยังมี เท่ง เถิดเทิงและจตุรงค์ มกจ๊ก และย้ายมาเป็น อิสระโบว์แดง จนได้ชื่อว่า **หน่อย โบว์แดง** และได้โอกาสมาอยู่กับหม่ำ จ๊กมก ก่อนจะมาอยู่กับเป็ด เชิญยิ้ม ในช่วงยุคท้ายๆของคณะ ภายหลังมาเป็นคณะ ถั่วแระ ชูศรี เชิญยิ้ม และอยู่กับทั้ง หยอง ลูกหยี / หนู คลองเตย / โน๊ต เชิญยิ้มก่อนจะได้กลับมาอยู่กับถั่วแระก่อนที่จะยกให้นุ้ย เชิญยิ้ม

โดยในปัจจุบันก็ยังเล่นตลกในรายการ ฮาไม่จำกัดทั่วไทย โดยมักจะได้รับบทเป็นตัวโกง / หมอผี โดยมีเอกลักษณ์ในการท่องคาถาว่า **อะนันตะปัดชะเย อะปัดติเถเถนา อะปัดติยา อะปัดติเถเถคือ อะปัดติโถ อะปัดติกึด กึด กึด** ด้านชีวิตส่วนตัว หน่อย เปิดเผยว่าตนมีเมียด้วยกันถึง 4 คนและมีลูกถึง 6 คนด้วยกัน

* การศึกษา จบชั้นประถมศึกษา จากโรงเรียนจินดามณี แขวงบางค้อ เขตบางขุนเทียน พ.ศ. 2523

## ผลงาน
### ละครโทรทัศน์

### ซิทคอม

### ภาพยนตร์

## อ้างอิง

* จุมพจน์ ศรีจามร (หน่อย เชิญยิ้ม) : ฐานข้อมูลภาพยนตร์และละครไทย 
* หน่อย เชิญยิ้ม : th-th.facebook.com
* เมียตลก “เชิญยิ้ม” แจ้งจับผัวคว้าแก้วตบหน้า : manager.co.th

## แหล่งข้อมูลอื่น

 
หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนจินดามณี
หมวดหมู่:นักแสดงชายชาวไทย
หมวดหมู่:นักแสดงตลกไทย
หมวดหมู่:นักแสดงตลกชายไทย
ความไม่ต่อเนื่องของชั้นหิน

**ความไม่ต่อเนื่องของชั้นหิน** () เปลือกโลกไม่หยุดนิ่งอยู่กับที่ เนื่องจากมีการตกตะกอนและการกัดกร่อนเกิดขึ้นตลอดเวลา ในทะเลลึกมีการตกสะสมของตะกอนเกิดขึ้นอย่างสม่ำเสมอเป็นเวลานาน ส่วนบริเวณบกการสะสมตัวของตะกอนอาจถูกแทรกด้วยการกัดกร่อน ทำให้เกิดการขาดหายไปของสิ่งที่บันทึกการลำดับชั้นหิน ความไม่ต่อเนื่องของชั้นหิน (Unconformity) แสดงถึงสภาวะแวดล้อมที่ส่งผลให้การสะสมตัวของตะกอนในช่วงระยะเวลาหนึ่งหยุดลง เรียกช่วงระยะเวลาที่ชั้นหินขาดหายไปว่า เวลาความไม่ต่อเนื่อง (hiatus)

การขาดช่วงการบันทึกของชั้นหินมีหลายสาเหตุได้แก่ การยกตัวของแผ่นดิน (uplift) การขึ้นลงของระดับน้ำทะเล การเปลี่ยนแปลงสภาพภูมิอากาศที่มีผลต่อพฤติกรรมของแม่น้ำหรือตัวกลางการสะสมประเภทอื่น การเกิดแผ่นดินถล่ม (landslide) อาจทำให้เกิดการเลื่อนตัวของชั้นตะกอนขนาดใหญ่ได้ การเปลี่ยนแปลงลักษณะการเคลื่อนตัวของเปลือกโลก การกัดกร่อน และการตกตะกอนสะสมตัวมีด้วยกันหลายรูปแบบ ด้วยเหตุนี้ความไม่ต่อเนื่องของชั้นหินจึงเกิดได้จากหลายสาเหตุ

## ชนิดของความไม่ต่อเนื่องของชั้นหิน
# *ความไม่ต่อเนื่องแบบเชิงมุม* (Angular Unconformity) แสดงด้วยความไม่ต่อเนื่องระหว่างชั้นหินที่แก่กว่าซึ่งมักวางตัวแบบเอียงเททำมุมกับชั้นหินที่อ่อนกว่า
ซึ่งแนวความไม่ต่อเนื่องนี้มักเป็นแนวการกัดกร่อน
# *ความไม่ต่อเนื่องแบบไม่ลงรอยกัน* (Disconformity) แสดงด้วยแนวความไม่ต่อเนื่องหรือแนวการก้ดกร่อน ซึ่งแยกชั้นหินที่ขนานออกจากกัน และแนวการกัดกร่อนจะมีลักษณะสูงหรือต่ำหรือเว้าแหว่งชัดเจนมาก
# *ความไม่ต่อเนื่องแบบขนาน* (Paraconformity) แนวความไม่ต่อเนื่องใช้แนวรอยต่อระหว่างชั้นหิน เป็นตัวแบ่งแยกชั้นหินที่แก่กว่าออกจากชั้นหินที่อ่อนกว่า
# *ความไม่ต่อเนื่องแบบต่างชนิด* (nonconformity) เป็นแนวความไม่ต่อเนื่องหรือแนวการกัดกร่อนแยกชั้นหินตะกอนที่อ่อนกว่าจากหินอัคนีหรือหินแปรที่แก่กว่าการศึกษา

ความไม่ต่อเนื่องของชั้นหินทำให้ทราบถึงความสัมพันธ์ระหว่างการผันแปรของเปลือกโลก การก้ดกร่อนและการตกตะกอน การกัดกร่อนจะเกิดขึ้นได้มากโดยเฉพาะบริเวณที่มีการยกตัวอย่างรุนแรงและรวดเร็ว ตะกอนที่ถูกกัดกร่อนจะถูกพาไปสะสมตัวอีกที่หนึ่ง จึงเกิดการหมุนเวียนทดแทนกันได้ โดยในแต่ละชุดหินอาจประกอบด้วยการขาดช่วงหลาย ๆ ช่วงก็ได้

## อ้างอิง
* ปัญญา จารุศิริและคณะ, ธรณีวิทยากายภาพ, สำนักพิมพ์ บริษัท พลัสเพลทจำกัด,2545, หน้า113-115

หมวดหมู่:ธรณีวิทยา
หมวดหมู่:วิชาลำดับชั้นหิน
หมวดหมู่:ธรณีประวัติ
ฟักทอง (อัลบั้ม)

**ฟักทอง** เป็นสตูดิโออัลบั้มชุดที่ 4 ของ อัสนี-วสันต์ วางแผงครั้งแรกในเดือนกุมภาพันธ์ พ.ศ. 2532 
อัลบั้มชุดนี้เป็นชุดแรกที่มีจำนวน 10 เพลง โดยมีเพลง "*ยินดี ไม่มีปัญหา*" ที่มีเนื้อหาต่อจากเพลง บังอรเอาแต่นอน และ บังเอิญติดดิน เป็นเพลงเปิดอัลบั้ม และมีเพลง "*[[กรุงเทพมหานคร (เพลง)|กรุงเทพมหานคร]]*" ซึ่งมีความพิเศษกว่าเพลงอื่นๆ ในอัลบั้มเนื่องจากเป็นการนำชื่อเต็มของกรุงเทพมหานคร มาใส่ทำนองและเรียบเรียงเสียงประสานและถือเป็นอัลบั้มชุดแรกที่ขายได้เกินหนึ่งล้านตลับและเกือบทุกเพลงในอัลบั้มล้วนเป็นเพลงฮิตจนมีการนำไปร้องต่อโดยศิลปินนักร้องท่านอื่น ๆ ในภายหลัง  

หน้าปกเทปเป็นภาพของ อัสนี และ วสันต์ ในห้องบันทึกเสียงที่ เซ็นเตอร์ สเตจ (คาราบาว สตูดิโอ) ระบุชื่อศิลปิน ชื่ออัลบั้ม "ฟักทอง" พร้อมรูปฟักทอง และมีคำลงท้ายว่า "เสียดายมาก" ซึ่งเกี่ยวข้องกับเพลงเดียวกับชื่ออัลบั้ม ถ่ายภาพปกโดย Omnivisions โดยเฉพาะเพลง อยากจะลืม เป็นเพลงที่มีที่มาจากที่ เจี๊ยบ วัชระ ปานเอี่ยม ได้นำเรื่องราวจริง ๆ ของตัวเองที่เพิ่งเลิกกับคนรักเพราะคนรักไปมีคนอื่นแล้วคนที่รู้จักมักจะถามหาอดีตคนรักจนไม่อยากจะเจอกับใครมาเล่าให้ ดี้ นิติพงษ์ ห่อนาค เพื่อนรักฟังและได้นำมาเขียนเป็นเนื้อเพลงอยากจะลืม

## รายชื่อเพลง

## ทีมงาน
* โปรดิวเซอร์, ร้องนำ, กีต้าร์ไฟฟ้า, กีต้าร์อะคูสติก, กีต้าร์เบส – อัสนี โชติกุล
* โปรดิวเซอร์, ร้องนำ, กีต้าร์ไฟฟ้า, กีต้าร์อะคูสติก, กีต้าร์เบส-วสันต์ โชติกุล
* มิกซ์ดาวน์ – กฤษณ์ โชคทิพย์พัฒนา
* ซาวด์เอนจิเนียร์ – ติ๊ก, เอก
* ประสานเสียง – กัลยารัตน์ วารณะวัฒน์, สีส้ม เอี่ยมสรรพางค์, กฤษณ์ โชคทิพย์พัฒนา
* เปียโน, ซินธิไซเซอร์, สตริง – อภิไชย เย็นพูนสุข
* โปรแกรมกลอง-เอกมันต์ โพธิ์พันธุ์ทอง (Uncredit) 
* ซีเควนเซอร์ โปรแกรมเมอร์ – โสฬส ปุณกะบุตร, กุลวัฒน์ พรหมสถิต 
* สถานที่บันทึกเสียงและมิกซ์ดาวน์ – คาราบาว (เซ็นเตอร์สเตจ) สตูดิโอ - ธ.ค.31-ม.ค.32

## หมายเหตุ

หมวดหมู่:อัลบั้มเพลงไทยในปี พ.ศ. 2532
หมวดหมู่:อัลบั้มเพลงของอัสนี-วสันต์
กรีนสปอต

thumb|เครื่องดื่มกรีนสปอต
**กรีนสปอต** () เป็นเครื่องดื่มซอฟต์ดริงก์ชนิดน้ำส้มไม่อัดลม ไม่มีคาเฟอีน มีวางจำหน่ายในเวเนซุเอลา ประเทศไทย และเอเชียตะวันออกเฉียงใต้

น้ำส้มกรีนสปอตมีวางจำหน่ายครั้งแรกในสหรัฐอเมริกาตั้งแต่ปี ค.ศ. 1934 และเข้ามาจำหน่ายในประเทศไทยตั้งแต่ปี ค.ศ. 1954  และเป็นน้ำส้มไม่อัดลมชนิดแรกของประเทศไทย 

น้ำส้มกรีนสปอตเคยเป็นที่นิยมบริโภคในฮ่องกง แต่ปัจจุบันหยุดทำการตลาดแล้ว

## อ้างอิง

## แหล่งข้อมูลอื่น
* Green Spot USA
* Green Spot Thailand 

หมวดหมู่:น้ำอัดลม
หมวดหมู่:ธุรกิจเครื่องดื่ม
หมวดหมู่:ตราสินค้าผลิตภัณฑ์เครื่องดื่ม
หมวดหมู่:ผลิตภัณฑ์ที่เปิดตัวในปี พ.ศ. 2477
หมวดหมู่:ตราสินค้าน้ำผลไม้
ตะกอนธารน้ำแข็งไม่แสดงชั้น

**ตะกอนธารน้ำแข็ง** () เป็นตะกอนที่ไม่มีการคัดขนาด (Poorly sorted) ที่เกิดจากธารน้ำแข็ง  ถ้ากล่าวถึงกองดินหินจากธารน้ำแข็งจะสื่อถึงตะกอนที่ไม่มีการคัดขนาด และมีการผสมปนเปกันของตะกอน  ซึ่งตะกอนเหล่านี้ได้ตกสะสมตัวโดยตรงจากการละลายของธารน้ำแข็ง  กล่าวคือ ธารน้ำแข็งจะอุ้ม และนำเอาตะกอนต่างๆไปพร้อมกันกับการเคลื่อนที่ของตัวมันด้วย เมื่อธารน้ำแข็งนั้นละลายตะกอนที่ถูกอุ้มมาจึงตกสะสมตัวลงพร้อมกัน กองดินหินเหล่านั้นจึงอาจจะมีการผสมปนเปกันทั้งชนิด และขนาดของเม็ดตะกอน ลักษณะที่ไม่มีการคัดขนาด เรียกการสะสมตัวของตะกอนแบบนี้ว่า ตะกอนธารน้ำแข็ง  (Glacial till)  นอกจากจะบ่งบอกถึงลักษณะการสะสมตัวจากธารน้ำแข็งแล้ว  อาจแสดงถึงตะกอนที่สะสมตัวจากการไถล  (Landslide) และโคลนไหล (Mudflow) ซึ่งอาจจะทำให้การจำแนกตะกอนให้ถูกต้องเป็นไปได้ค่อนข้างยาก มีตะกอนหลายแห่งที่เข้าใจผิดว่าเกิดจากการสะสมตัวของธารน้ำแข็ง  อย่างไรก็ตามมีอีกลักษณะหนึ่งที่ช่วยในการจำแนกว่าเป็นตะกอนธารน้ำแข็ง ก็คือ หินที่รองรับ (Basement rock) ตะกอนที่ไม่มีการคัดขนาดนั้นมีผิวหน้าที่ถูกขัดถูอย่างรุนแรง (Glacial striation) ซึ่งเป็นลักษณะสำคัญที่เกิดจากการกัดกร่อนของธารน้ำแข็งและมักไม่พบในตะกอนภาคพื้นทวีป (Terrigeneous sediment) ชนิดอื่นๆ 

ในขณะที่ธารน้ำแข็งละลาย  ตะกอนธารน้ำแข็งจำนวนมากจะถูกชะล้าง พัดพาโดยมวลน้ำที่ละลายออกมา และถูกนำมาตกสะสมในบริเวณที่เรียกว่า ที่ราบธารน้ำแข็ง (Outwash plain) ซึ่งเป็นตะกอนที่มีการคัดขนาดดีกว่าตะกอนธารน้ำแข็งแบบแรก คล้ายกับตะกอนที่เกิดจากลำธารหรือทะเลสาบ เรียกตะกอนที่สะสมตัวบริเวณที่ราบธารน้ำแข็งว่า ตะกอนน้ำแข็งละลาย  (Glacial outwash) อย่างไรก็ตามตะกอนธารร้ำแข็งชนิดหลังนี้ มักไม่มีคามต่อเนื่องและมักมีการเปลี่ยนแปลงลักาณะอย่างฉับพลันทั้งในแนวตั้งและแนวราบ จะแสดงให้รู้ว่าเป็นการละลายของธารน้ำแข็ง ต่อมาสภาพแวดล้อมบริเวณนั้นและทิศทางการไหลของน้ำจากธารน้ำแข็งอย่างรวดเร็ว

สำหรับประเทศไทยมีหินตะกอนกลุ่มหนึ่ง ซึ่งหลายคนเชื่อว่าเกิดจากการกระทำของธารน้ำแข็ง ที่เรียกว่า หมวดหินแก่งกระจาน ซึ่งเกิดในยุคเพอร์เมียน-ไทรแอสซิก (Permotriassic) ซึ่งมีการกระจายตัวแนวแคบ ๆ จากทางใต้มาเลเซียมาทางตะวันตกของไทย และตะวันออกของพม่าจนถึงยูนานตอนใต้ของจีน

## อ้างอิง
*  Dreimanis, A., 1988. Tills: Their genetic terminology and classification, p. 17-83. In R. P. Goldthwait and C. L. Matsch, éd., Genetic classification of glacigenic deposits. A. A. Balkema, Rotterdam
* Meer, J.J.M. van der, Menzies, J. and Rose, J. 2003. Subglacial till: The deforming glacier bed. Quaternary Science Reviews 22, p. 1659-1685.
*หนังสือธรณีวิทยากายภาพ ภาควิชาธรณีวิทยา คณะวิทยาศาสตร์ จุฬาลงกรณ์มหาวิทยาลัย ปัญญา จารุศิริและคณะ พ.ศ. 2545

หมวดหมู่:หินตะกอน
หมวดหมู่:ตะกอน